CELEX: 32017D0197
Language: lv
Date: 2017-02-02 00:00:00
Title: Komisijas Īstenošanas lēmums (ES) 2017/197 (2017. gada 2. februāris), ar ko groza atsevišķus Īstenošanas lēmuma (ES) 2016/1138 termiņus UN/Cefact standartu izmantošanai zivsaimniecības informācijas apmaiņā (izziņots ar dokumenta numuru C(2017) 457)

4.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 31/27
            
         KOMISIJAS ĪSTENOŠANAS LĒMUMS (ES) 2017/197
   (2017. gada 2. februāris),
   ar ko groza atsevišķus Īstenošanas lēmuma (ES) 2016/1138 termiņus UN/Cefact standartu izmantošanai zivsaimniecības informācijas apmaiņā
   
      
         (izziņots ar dokumenta numuru C(2017) 457)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008 un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 111. un 116. pantu,
   ņemot vērā Komisijas 2011. gada 8. aprīļa Īstenošanas regulu (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (2), un jo īpaši tās 146.j pantu,
   tā kā:
   
               (1)
            
            
               Saskaņā ar Regulas (ES) Nr. 404/2011 146.f pantu karoga dalībvalsts sistēmai jāspēj pārraidīt kuģu satelītnovērošanas sistēmas ziņojumus un atbildēt uz kuģu satelītnovērošanas sistēmas datu pieprasījumiem, izmantojot ANO Tirdzniecības veicināšanas un elektroniskās uzņēmējdarbības centra (UN/Cefact) standartu.
            
         
               (2)
            
            
               Regulas (ES) Nr. 404/2011 146.d pantā paredzēts, ka, pārraidot visus ziņojumus, ieskaitot kuģu satelītnovērošanas sistēmas datus, jāizmanto elektroniskā zivsaimniecības datu apmaiņas transporta slāņa tīkls, ko dalībvalstu rīcībā nodod Komisija.
            
         
               (3)
            
            
               Komisijas Īstenošanas lēmumā (ES) 2016/1138 (3) nolikti termiņi UN/Cefact standartu izmantošanai zivsaimniecības datu apmaiņā.
            
         
               (4)
            
            
               Transporta slāņa tīkla izveide aizkavējās par četriem mēnešiem, un dalībvalstīm vajadzīgs pietiekams laiks uzstādīšanai un iemēģināšanai.
            
         
               (5)
            
            
               Tāpēc ir lietderīgi pārlikt dažus termiņus, kas Īstenošanas lēmumā (ES) 2016/1138 nolikti UN/Cefact standartu izmantošanai.
            
         
               (6)
            
            
               Tāpēc Īstenošanas lēmums (ES) 2016/1138 būtu attiecīgi jāgroza,
            
         IR PIEŅĒMUSI ŠO LĒMUMU.
   1. pants
   Kuģu satelītnovērošanas sistēmas datu apmaiņa
   Īstenošanas lēmuma (ES) 2016/1138 1. pantu aizstāj ar šādu:
   
      “1. pants
      1.   No 2017. gada 1. februāra formāts, kas jāizmanto, lai pārraidītu kuģu satelītnovērošanas sistēmas datus, kā minēts Regulas (ES) Nr. 404/2011 146.f pantā, un attiecīgie īstenošanas dokumenti tiek grozīti atbilstoši formāta UN/Cefact P 1000-7 domēna “Kuģa pozīcija” specifikācijām, kas publicētas pamatdatu reģistra lapā Eiropas Komisijas uzturētajā zivsaimniecības tīmekļa vietnē.
      2.   No 2018. gada 1. jūlija karoga dalībvalsts sistēmas uz Īstenošanas regulas (ES) Nr. 404/2011 146.f panta 3. punktā minētajiem kuģu satelītnovērošanas sistēmas datu pieprasījumiem spēj atbildēt, izmantojot saskaņā ar šā panta 1. punktu grozīto formātu.”
   
   2. pants
   Adresāti
   Šis lēmums ir adresēts dalībvalstīm.
   
      Briselē, 2017. gada 2. februārī
      
         
            Komisijas vārdā –
         
         
            Komisijas loceklis
         
         Karmenu VELLA
      
   
   
      (1)  OV L 343, 22.12.2009., 1. lpp.
   
   
      (2)  OV L 112, 30.4.2011., 1. lpp.
   
   
      (3)  Komisijas 2016. gada 11. jūlija Īstenošanas lēmums (ES) 2016/1138, ar ko groza formātus, kuri pamatojas uz UN/CEFACT zivsaimniecības informācijas apmaiņas standartu (OV L 188, 13.7.2016., 26. lpp.).